A Bizottság 1809/2001/EK rendelete
(2001. augusztus 9.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet I., II., III., V., VII., VIII. és IX. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 391/2001/EK rendelettel módosított [1], a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre [2] és különösen annak 19. cikkére,
mivel:
(1) A Tanács 2000. június 29-i határozatával [3] az Európai Közösség és a Vietnami Szocialista Köztársaság között létrejött, a textil- és ruházati termékek kereskedelméről szóló megállapodás módosításáról szóló, levélváltás formájában létrejött megállapodás aláírásáról és ideiglenes alkalmazásának engedélyezéséről határozott.
(2) A Tanács a 2000. november 9-i határozatával [4] a textil- és ruházati termékeknek az 1994. évi Általános Vám- és Kereskedelmi Egyezménybe 2002. január 1-jével beépítendő jegyzékéről határozott.
(3) A Tanács a 2000. november 23-i határozatával [5] az Európai Közösség és a Kínai Népköztársaság között létrejött, a textiltermékek kereskedelméről szóló megállapodás meghosszabbításáról és módosításáról szóló, az Európai Közösség és a Kínai Népköztársaság között levélváltás formájában létrejött megállapodás aláírásáról és ideiglenes alkalmazásának engedélyezéséről határozott.
(4) A Tanács a 2000. december 4-i határozatával [6] a textiltermékek kereskedelméről szóló megállapodások egyes harmadik országokkal (Azerbajdzsán, Belarusz Köztársaság, Egyiptomi Arab Köztársaság, Grúzia, Kazahsztán, Kínai Népköztársaság, Macedónia Volt Jugoszláv Köztársaság, Moldova, Nepáli Királyság, Örményország, Tádzsikisztán, Türkmenisztán, Ukrajna, Üzbegisztán) való megkötéséről határozott.
(5) A Tanács a 2000. december 19-i határozatával [7] az Európai Közösség és Ukrajna között létrejött, a textiltermékek kereskedelméről szóló megállapodás meghosszabbításáról és módosításáról szóló, az Európai Közösség és Ukrajna között levélváltás formájában létrejött megállapodás aláírásáról és ideiglenes alkalmazásának engedélyezéséről határozott.
(6) A Tanács a 2000. december 22-i határozatával [8] az Európai Közösség és a Horvát Köztársaság között létrejött, a textiltermékek kereskedelméről szóló megállapodás aláírásáról és ideiglenes alkalmazásáról határozott.
(7) A Tanács a 2001. február 26-i határozatával [9] az Európai Közösség és a Srí Lanka Demokratikus Szocialista Köztársaság között egyetértési megállapodás formájában létrejött, a textil- és ruházati termékek piacra jutási szabályairól szóló megállapodás aláírásáról és ideiglenes alkalmazásának engedélyezéséről határozott.
(8) A Tanács a 2001. február 26-i határozatával [10] az Európai Közösség és Bosznia és Hercegovina között létrejött, a textiltermékek kereskedelméről szóló megállapodás meghosszabbításáról és módosításáról szóló, az Európai Közösség és Bosznia és Hercegovina között levélváltás formájában létrejött megállapodás aláírásáról és ideiglenes alkalmazásának engedélyezéséről határozott.
(9) A Lettországgal és Litvániával kötött Európa-megállapodások textilekre vonatkozó jegyzőkönyvei hatályukat vesztették.
(10) A Tanács a 2001. július 23-i határozatával az egyrészről az Európai Közösségek és tagállamaik, valamint másrészről az Észt Köztársaság közötti társulás létrehozásáról szóló Európa-megállapodás textil- és ruházati termékek kereskedelméről szóló 1. jegyzőkönyvének felbontásáról szóló, az Európai Közösség és az Észt Köztársaság között levélváltás formájában létrejött megállapodás megkötéséről határozott.
(11) Hongkong Kereskedelmi Minisztériumának neve "Kereskedelmi és Ipari Minisztérium"-ra változott. A hongkongi hatóságok átadták az engedélyek és a származási bizonyítvány új formanyomtatványait.
(12) A fenti okokból kifolyólag módosítani kell a 3030/93/EGK rendelet I., II., III., V., VII., VIII. és IX. mellékletének vonatkozó részeit annak érdekében, hogy az említett rendelet 19. cikke értelmében az egyes harmadik országokból származó meghatározott textiltermékeknek a Közösségbe történő behozatalára vonatkozó módosításokat figyelembe vegyék. Az egyértelműség érdekében az I., II., III., V., VII., VIII. és IX. melléklet helyébe a frissített változatok léptek.
(13) Annak érdekében, hogy a Közösség eleget tegyen nemzetközi kötelezettségeinek, az e rendeletben előírt intézkedéseket - a Srí Lanka Demokratikus Szocialista Köztársasággal, a Bosznia és Hercegovinával és az Ukrajnával és Észtországgal megkötött megállapodások kivételével - 2001. január 1-jétől kezdődő hatállyal kell alkalmazni.
(14) Az e rendeletben előírt intézkedések összhangban vannak a textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet a következőképpen módosul:
1. Az I. melléklet helyébe e rendelet I. melléklete lép.
2. A II. melléklet helyébe e rendelet II. melléklete lép.
3. A III. mellékletben a 28. cikk (6) bekezdésének helyébe a következő szöveg lép:
"(6) Ez a szám a következő elemekből tevődik össze [11]:
- két betű az alábbi formában az exportáló ország megjelölésére:
- Argentína = AR
- Azerbajdzsán = AZ
- Banglades = BD
- Belarusz = BY
- Bosznia és Hercegovina = BA
- Brazília = BR
- Dél-Korea = KR
- Egyesült Arab Emírségek = AE
- Egyiptom = EG
- Fülöp-szigetek = PH
- Grúzia = GE
- Hongkong = HK [12]
- Horvátország = HR
- India = IN
- Indonézia = ID
- Kambodzsa = KH
- Kazahsztán = KZ
- Kína = CN
- Kirgizisztán = KG
- Laosz = LA
- Macedónia volt Jugoszláv Köztársaság = 96
- Makaó = MO
- Malajzia = MY
- Moldova = MD
- Mongólia = MN
- Nepál = NP
- Orosz Föderáció = RU
- Örményország = AM
- Pakisztán = PK
- Peru = PE
- Srí Lanka = LK
- Szingapúr = SG
- Tajvan = TW
- Tádzsikisztán = TJ
- Thaiföld = TH
- Türkmenisztán = TM
- Ukrajna = UA
- Üzbegisztán = UZ
- Vietnam = VN
- két betű az alábbi formában a tervezett rendeltetési ország megjelölésére:
- AT = Ausztria
- BL = Benelux államok
- DE = Németországi Szövetségi Köztársaság
- DK = Dánia
- EL = Görögország
- ES = Spanyolország
- FI = Finnország
- FR = Franciaország
- GB = Egyesült Királyság
- IE = Írország
- IT = Olaszország
- PT = Portugália
- SE = Svédország
- egy egyjegyű szám a kontingens évének vagy a kivitel nyilvántartásba vétele évének feltüntetésére az e melléklet A. táblázatában felsorolt termékek esetében, amely megfelel az adott évszám utolsó számjegyének, például 2001 esetében "1". Az V. melléklet C. függelékében felsorolt, a Kínai Népköztársaságból származó termékekre ez a szám 2001 esetében "7",
- egy kétjegyű szám az exportáló országban a kiállító hivatal jelölésére,
- az érintett rendeltetési tagállamokhoz folytatólagosan hozzárendelt ötjegyű szám, 00001-től 99999-ig."
4. A III. melléklet A. táblázatának helyébe e rendelet III. melléklete lép.
5. A hongkongi kiviteli engedély 4. formanyomtatványának mintája helyébe e rendelet IV. melléklete lép.
6. A hongkongi kiviteli engedély 5. formanyomtatványának mintája helyébe e rendelet V. melléklete lép.
7. A hongkongi származási bizonyítvány mintája helyébe e rendelet VI. melléklete lép.
8. Az V. melléklet helyébe e rendelet VII. melléklete lép.
9. A VII. melléklet helyébe e rendelet VIII. melléklete lép.
10. A VIII. melléklet helyébe e rendelet IX. melléklete lép.
11. A IX. melléklet helyébe e rendelet X. melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2001. január 1-jétől kezdődő hatállyal kell alkalmazni. Srí Lanka Demokratikus Szocialista Köztársaság és Bosznia és Hercegovina esetében a rendeletet 2001. március 1-jétől kezdődő hatállyal kell alkalmazni, és Ukrajna esetében 2001. március 26-tól kezdődő hatállyal kell alkalmazni. Észtország tekintetében akkor kell alkalmazni, amint a megállapodás hatályba lép.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. augusztus 9-én.